«Առավոտ»-ը իր խմբագրականում գրում է. - «Մենք առայժմ չենք ձեւավորել մեր սեփական չափանիշները եւ վիճում ենք այն մասին, թե որքանով ենք համապատասխանում «եվրոպական չափանիշներին», որքանով են դրանք ճիշտ կամ սխալ, եւ որքանով են այդ չափանիշները կիրառողները անկեղծ կամ կեղծավոր: Իսկ գուցե փորձենք այդ ամենը մի կողմ թողնել եւ առաջնորդվենք եվրոպացիներից, ամերիկացիներից կամ չինացիներից «անկա՞խ» սկզբունքներով: Օրինակ, սահմանենք, որ մարդկանց չի կարելի քաղաքական հայացքների համար բանտում պահել, եթե նույնիսկ Պրեսկոտն ու Կոլոմբիեն դա չափազանց ողջունելի են համարում: Կամ` հեռուստաընկերությունների բովանդակությունը չպիտի գրաքննվի նախագահական նստավայրում»: ԼՐԱՑՎԱԾ